MAJOR ผนึก 3 พันธมิตรมอบของขวัญ “วันเด็ก” ดูหนังฟรี 1 แสนที่นั่ง 
MAJOR จับมือ วันไทยฯ-DTAC-TLI มอบของขวัญวันเด็ก สำหรับสมาชิกบัตร M Gen Kids ในงาน “MAJOR KIDS DAY FULL OF FUN 2023” รับสิทธิ์ดูหนังฟรี 100,000 ที่นั่ง 14-15 ม.ค.66 นี้ ณ โรงภาพยนตร์เมเจอร์ ซีนีเพล็กซ์ ทุกสาขาทั่วประเทศ
MAJOR จับมือ วันไทยฯ-DTAC- TLI มอบของขวัญวันเด็ก สำหรับสมาชิกบัตร M Gen Kids ในงาน “MAJOR KIDS DAY FULL OF FUN 2023” รับสิทธิ์ดูหนังฟรี 100,000 ที่นั่ง 14-15 ม.ค.66 นี้ ณ โรงภาพยนตร์เมเจอร์ ซีนีเพล็กซ์ ทุกสาขาทั่วประเทศ
10 ม.ค. 2566

นายนรุตม์ เจียรสนอง รองประธานเจ้าหน้าที่บริหารฝ่ายการตลาด บริษัท เมเจอร์ ซีนีเพล็กซ์ กรุ้ป จำกัด (มหาชน) หรือ MAJOR ชวนผู้ใหญ่ใจดีร่วมจัดกิจกรรมวันเด็ก “MAJOR KIDS DAY FULL OF FUN 2023” วันเด็ก วันสนุก สุขสุดมันส์ เติมเต็มความสุขความสนุกให้น้อง ๆ โดยมี นางชินานันท์ บุญศิริยะ ผู้จัดการฝ่ายการตลาด บริษัท วันไทยอุตสาหกรรมการอาหาร จำกัด ผู้ผลิตบะหมี่กึ่งสำเร็จรูปภายใต้แบรนด์ พลัส พลัส และ ยำยำช้างน้อย พร้อมด้วย นางสิริพร ใจสะอาด ผู้อำนวยการสายงานสื่อสารภาพลักษณ์องค์กร บริษัท ไทยประกันชีวิต จำกัด (มหาชน) หรือ TLI และ นายยศ พัชรมงคลพันธุ์ รองผู้อำนวยการฝ่ายบริหารลูกค้า บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC เปิดโรงภาพยนตร์เมเจอร์ ซีนีเพล็กซ์ ทุกสาขาทั่วประเทศให้น้อง ๆ อายุไม่เกิน 12 ปี ดูหนังฟรี จำนวน 100,000 ที่นั่ง ในวันที่ 14-15 ม.ค.66
อนึ่ง เพียงมีบัตรสมาชิก M Gen Kids รับสิทธิ์ดูหนังฟรี สามารถสมัครเป็นสมาชิกบัตรฟรีพร้อมรับสิทธิ์ดูหนังได้ทันที และพิเศษ ลูกค้า DTAC รับฟรีป๊อปคอร์น ขนาด 64 ออนซ์ 1 กล่อง จำนวน 2,000 สิทธิ์ กดรับสิทธิ์ได้ที่หน้า Dtac Rewards ผ่าน dtac app รวมถึงน้อง ๆ ที่แต่งชุดฮีโร่ มาร่วมกิจกรรมวันเด็ก รับฟรีป๊อปคอร์น ขนาด 27 ออนซ์ 1 กล่อง จำนวน 5,000 สิทธิ์
นอกจากนี้ ในวันที่ 14-15 ม.ค.นี้ ยังมีกิจกรรมสนุก ๆ ที่ เมเจอร์ ซีนีเพล็กซ์ รัชโยธิน และ  เมกา ซีนีเพล็กซ์ ดังนี้
สาขาเมเจอร์ ซีนีเพล็กซ์ รัชโยธิน ร่วมกับ พลัส พลัส มอบความสุขกับกิจกรรมวันเด็ก ตั้งแต่เวลา 11:00-18:00 น. อาทิ Meet&amp;Greet กับ พาวเวอร์พัฟฟ์เกิลส์, Ben 10, กิจกรรมหมุนภาพให้ตรงกัน เพลิดเพลิน สนุกสนานกับการฝึกความรวดเร็วและความแข็งแรงของกำลังแขน, กิจกรรม We Bare Bears สนุกกับการประกอบชิ้นส่วนลูบิค, กิจกรรมกระโดดให้สุดเหวี่ยงกับบ้านลม และร่วมภารกิจผจญภัยในเขาวงกตไดโนเสาร์ ตื่นเต้นเร้าใจไปกับการผจญภัยเพื่อตามหาไดโนเสาร์
สาขาเมกา ซีนีเพล็กซ์ บางนา ร่วมกับ My Little Pony ร่วมเฉลิมฉลองวันเด็ก พบกิจกรรมสุดเอ็กซ์คลูซีฟแบบครอบครัว ที่ไม่ควรพลาด รับชม My Little Pony : A New Generation ฟรีทั้งครอบครัว เพียงลงทะเบียนรับสิทธิ์ที่โรงภาพยนตร์เด็ก KIDS CINEMA แสดงบัตรสมาชิก M Gen Kids รับสิทธิ์ดูหนังฟรีทั้งครอบครัว 4 ที่นั่ง เลือกชมได้ 2 รอบ คือ เวลา 11:00 น. และ 13:30 น. กระทบไหล่กับมาสคอตสุดคิวท์ Sunny และ Izzy พร้อมกิจกรรม TATTOO การ์ตูนโพนี่, ถักผมเปียโพนี่, บิดลูกโป่งตัวการ์ตูนโพนี่, การประกวดวาดรูป “Create a Pony” ออกแบบโพนี่ในฝัน เพื่อลุ้นรับรางวัลทริปพักผ่อนสุดพิเศษ บัตรกำนัล พร้อมด้วยของเล่นและผลิตภัณฑ์สุดพิเศษจาก My Little Pony
ทั้งนี้ สามารถดูรายละเอียดเพิ่มเติมที่ https://linktr.ee/createaponyth รับชม My Little Pony บน You Tube ได้ที่ https://youtube.com/ @MyLittlePonyThaiOfficial